भगतसिंह मूर्ति प्रकरण में न्यास अध्यक्ष से मिले कार्यकर्ता
बीकानेर | नगरविकास न्यास द्वारा पिछले वर्ष जब्त की गई भगतसिंह मूर्ति संदर्भ में सोमवार को भगतसिंह प्रतिमा रक्षा सम्मान समिति एवं भगतसिंह युवा आर्मी का प्रतिनिधि मंडल न्यास अध्यक्ष महावीर रांका से मिला। समिति संयोजक आसकरण ओझा ने बताया कि पिछले साल समिति ने सभी औपचारिकता पूरी कर दी थी लेकिन यूआईटी अधिकारियों ने बिना किसी नोटिस जानकारी के प्रतिमा उठाकर ले गए। इसका विरोध दर्ज करवाने के बावजूद भी आज तक अधिकारियों ने कोई जवाब नहीं दिया। प्रतिनिधि मंडल ने इस प्रकरण की जांच करवाने तथा मूर्ति सुपुर्द करवाने की मांग की। प्रतिनिधि मंडल में सुनील मेघवाल, ओमप्रकाश कड़वासरा, रितेश सेवग, रामकिशोर बिश्नोई, सौरभ बैद, गगन बोथरा, दिनेश ओझा आदि शामिल थे।
hin_Deva hin_Deva